Eldgosið við Litla-Hrút 2023

Eldgosið við Litla-Hrút 2023 er eldgos sem hófst þann 10. júlí, síðdegis, við Litla-Hrút sem er á milli Keilis og Fagradalsfjalls. Sprunga opnaðist norðan við fjallið sem stækkaði ört og varð 900 metra löng. Eftir sólarhring minnkaði virknin og einangraðist hún í gíga og að lokum í einn gíg. Mikil gasmengun var á svæðinu og lokuðu yfirvöld aðgang að vegum fyrst um sinn. Gossprungan þrefalt lengri en í fyrra Mbl.is, sótt 11/7 2023 Litlu síðar urðu miklir gróðureldar og svæðinu var lokað aftur. Það varð mesti mosabruni síðan skráningar hófust. Mesti mosabruni frá því skráningar hófust  Rúv.is, sótt 17/7 2023 Gosmóðan náði allt til Vestfjarða.

Þann 14. júlí sameinaðist hraunið úr gosinu hrauninu úr Meradölum. Fyrstu vikuna var framleiðsla gossins 2-3 sinnum meiri en í Geldingadölum 2021.  Eldgos við Litla-Hrút, niðurstöður mælinga Jarðvísindastofnun, sótt 17/7 2023.

Þar sem gangan að gosinu var lengri en í fyrri gosum á svæðinu og fólk sýndi af sér gáleysislega hegðun var ákveðið að loka fyrir aðgang að svæðinu á kvöldin og á nóttunni. Framvegis lokað að gosstöðvunum á kvöldin Rúv, skoðað 23/7 2023

Í byrjun ágúst hafði hraunframleiðsla minnkað verulega og ályktuðu jarðfræðingar að stutt væri í goslok. Goslok líklega handan við hornið   Rúv, sótt 1/8 2023 Frá 5. ágúst var engin virkni í gígnum.

Hraunflæði í gosinu þakti 1,5 ferkílómetra.

Tengill
Lokatölur um stærð gossins í júlí og ágúst 2023 - Jarðvísindastofnun

Tilvísanir

Flokkur:2023
Flokkur:Eldgos á Íslandi
en:Fagradalsfjall#2023_Litli-Hrútur_eruption